[image: image1.png]


       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ 61-00-189/02.06.2026 г.
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Осигуряване на съфинансиране за изпълнение на проект „Осигуряване на достъпна среда за предоставяне на Комплекс от социални услуги в Център за социална рехабилитация и интеграция гр.Златоград“, одобрен за финансиране от Фонд „Социална закрила“ към Министерството на труда и социалната политика и определяне на източник на финансиране.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С Решение № И 611 от 27.01.2026 г. на Общински съвет-Златоград бе дадено съгласие Община Златоград да кандидатства, към Фонд „Социална закрила“ по Компонент 1, с проектно предложение за изграждане и монтиране на асансьор за осигуряване на достъпна среда в Център за социална рехабилитация и интеграция (ЦСРИ) град Златоград.
Проектното предложение е одобрено от Управителния съвет на Фонд „Социална закрила“. На 07.05.2026 г. между Община Златоград и Фонд „Социална закрила“ е сключен договор за съвместна дейност № РД-04-62 за извършване на строително - монтажни работи по проект „Осигуряване на достъпна среда за предоставяне на Комплекс от социални услуги в Център за социална рехабилитация и интеграция гр. Златоград“, със срок на реализация до 30.10.2026 г.
В рамките на проекта е предвидено изграждане на пристройка към съществуваща сграда на ЦСРИ, в която ще се монтира асансьор за осигуряване на достъпна среда за хора в неравностойно положение, с което ще се осигури равен и безпрепятствен достъп до всички социални услуги в центъра за хора с увреждания и лица с ограничена подвижност.

Общата стойност на сключения договор с Фонд „Социална закрила“ е 48 879,78 евро, от които :

· 36 659,83 евро финансиране от Фонд „Социална закрила“;
· 12 219,95 евро съфинансиране от Община Златоград

С докладна записка от директора на ЦСРИ с вх.№ 21-00-115/14.05.2026 г. е предложено съфинансирането да се осигури от преходния остатък от 2025 г. на Центъра за социална рехабилитация и интеграция.
За целите на кандидатстването са извършени разходи за изготвяне на инвестиционен проект и за доклад за оценка на съответствието на инвестиционния проект с основните изисквания на строежите общо на стойност 5 220 евро, които не са обект на финансиране на договора за съвместна дейност с Фонд „Социална закрила“.

С горецитираната докладна от директора на ЦСРИ гр.Златоград е предложено разходите за изготвяне на инвестиционен проект и доклад за оценка на съответствието да се извършат за сметка на преходния остатък на социалната услуга „Асистентска подкрепа“.

Предвид гореизложеното и на основание чл.21, ал.1, т.6 и т.23 от Закона за местното самоуправление и местната администрация, във връзка с чл.94, ал.3, т.6 от Закона за публичните финанси, предлагам на Общински съвет – Златоград да приеме следното 

Р Е Ш Е Н И Е:
На основание чл.21, ал.1, т.6 и т.23 от Закона за местното самоуправление и местната администрация, чл.94, ал.3, т.6 от Закона за публичните финанси, във връзка с одобрен проект от Фонд „Социална закрила“ към Министерство на труда и социалната политика и сключен договор за съвместна дейност, Общински съвет -Златоград 

РЕШИ:
1. Осигурява съфинансиране за изпълнение на проект „Осигуряване на достъпна среда за предоставяне на Комплекс от социални услуги в Център за социална рехабилитация и интеграция град Златоград“, одобрен от Фонд „Социална закрила“, в размер на 12 219,95 евро, представляващи 25 % от общата стойност на проекта, с източник на финансиране – от преходен остатък от 2025 г. на Центъра за социална рехабилитация и интеграция гр.Златоград;
2. Дава съгласие разходите за изготвяне на инвестиционен проект и за доклад за съответствието, в общ размер 5 220 евро да са за сметка на преходния остатък от 2025 г. на социалната услуга „Асистентска подкрепа“.

3. Възлага на Кмета на Община Златоград да отрази разходите по бюджета на Община Златоград за 2026 г. и да включи обекта в Разчета за капиталови разходи за 2026 г.
МИРОСЛАВ ЯНЧЕВ

Кмет на Община Златоград
Изготвил:

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

